Michael Operazioa

Michael Operazioa (alemanez: Unternehmen Michael), Frantzian Pikardiako Bigarren Gudua bezala ere ezagutua, Lehen Mundu Gerraren amaieran alemaniarrek egindako erasoaldi militar handi bat izan zen, 1918ko martxoaren 21ean alemaniarren udaberriko Ofentsibari (Kaiserschlacht) hasiera eman ziona. Hindenburg lerrotik hasi zuten, Saint-Quentin inguruan, Frantzian. Ententeko aliatuen lerroak haustea eta ipar-mendebalderantz aurrera egitea zen bere helburua, Britainiar Armada Espedizionarioa (BAE) hornitzen zuen kanaleko portuak hartu eta BAE itsasora botatzeko. Operazioa hasi eta bi egunera Erich Ludendorff jeneralak, Alemaniako Estatu Nagusiko buruak, plana egokitu eta mendebalderantz eraso zuen, Somme ibaiaren iparraldeko fronte britaniar osoan zehar. Mugimendua Frantziako eta Britainia Handiko armadak bereizteko zen, BAEa itsasora bultzatzeko jatorrizko kontzeptuarekin jarraitu aurretik. Erasoaldia Villers-Bretonneuxen amaitu zen, aliatuen Amienseko komunikazio zentrotik ekialdera, aliatuek alemaniarren aurreratzea geldiaraztea lortu zuten lekuan. Alemaniarren amaierako porrotaren arrazoiak bi ziren nagusiki: ofentsibaren ondorioz Alemaniako armadak biktima gehiegi jaso zituen, aurrera bultzatzea galarazi zuena, eta hornidura arazoak etengabeak ziren.

Borrka eremuaren zati handi bat Sommeko guduak 1916an utzitako basamortua zen. Ofentsiba orokorraren porrotak Lehen Mundu Gerraren amaiera ekarri zuen Alemaniarentzat. Estatu Batuetatik errefortzu handiak Frantziara iristeak Ententeko hildakoak ordezkatu zituen, baina Alemaniako armadak ezin izan zituen bere galerak ordezkatu eta bere lerroak ofentsiba hasi baino ahulago geratu ziren. Michael operazioak ez zituen bere helburuak lortu, eta alemaniarren aurrerapenak Sommeko Bigarren Guduan galdu ziren, 1918an (abuztuaren 21etik irailaren 3ra) aliatuen Ehun Eguneko Ofentsibaren parte izan zena.

 Erreferentziak 

 Kanpo estekak 

Kategoria:Lehen Mundu Gerrako guduak
Kategoria:1918ko gatazkak
Kategoria:Frantziak parte hartutako guduak
Kategoria:Mendebaldeko Frontea Lehen Mundu Gerran
Kategoria:Alemaniak parte hartutako guduak
Kategoria:Erresuma Batuak parte hartutako guduak
Kategoria:Kanadak parte hartutako guduak
Kategoria:Alemaniak parte hartutako Lehen Mundu Gerrako operazioak
Kategoria:Australiak parte hartutako Lehen Mundu Gerrako guduak
Kategoria:Zeelanda Berriak parte hartutako Lehen Mundu Gerrako guduak
Kategoria:Erresuma Batuak parte hartutako Lehen Mundu Gerrako guduak
Kategoria:Frantziak parte hartutako Lehen Mundu Gerrako guduak
Kategoria:Britainiar Indiak parte hartutako Lehen Mundu Gerrako guduak